Folketing
2003-10-22

Det har hele tiden været sådan, at i den udligningsordning, som den tidligere regering indførte tilbage i 1999, var det forudsætningen, at det skulle hvile i sig selv. Men vi kender jo vilkårene, og hvor lidt man egentlig selv betaler til ordningen i det statslige system, nemlig at først får man et bidrag fra den kommunale vurdering, visitationen, på enten halvdelen af udgiften eller to tredjedele af udgiften, og resten er så blevet betalt 100 pct. frem til den 1. april 2002 for dem, der er i ordningen, og derefter 50 pct. Det er de sidste 50 procent, man jo så i virkeligheden har fået finansieret i henhold til udligningsordningen, altså at man maksimalt har skullet betale fra en fjerdedel til en sjettedel selv. Men det har altså kostet flere penge. Det er den udligningsordning, der skal hvile i sig selv, og det er det, som disse satser er et udtryk for. Så er det rigtigt, at der her er tale om en større stigning for de selvejende institutioner, og det skyldes, at der er en utilsigtet skævvridning i udgifterne.